**Colind**

*Radu Gyr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A venit si-aici Craciunul

Să ne mangaie surghiunul.

Cade alba nea

Peste viata mea.

Peste suflet ninge.

Cade alba nea

Peste viata mea

Care-aici se stinge.

Tremura albastre stele

Peste lacrimile mele.

Dumnezeu de sus

In inimi ne-a pus

Numai lacrimi grele.

Dumnezeu de sus

In inimi ne-a pus

Palpairi de stele...

Numai casa mea posaca

A'mpietrit sub promoroaca.

Stam în bezna grea,

Pentru noi nu-i stea,

Cerul nu s-aprinde.

Pentru sgribuliti

Ingerii grabiti

Nu aduc colinde.

O Iisuse imparate,

Iarta greseli si pacate.

Vin de-nchizi usor

Ranile ce dor,

Visul ni-l descuie.

Noi Te-om astepta ,

Căci pe crucea Ta

Stam batuti în cuie.

Maica Domnului Curata,

Ad'o veste minunata,

Infloreasca-n prag

Zambetul Tau drag

Ca o zi cu soare.

Zambetul Tau drag

L-asteptam în prag,

Noi, din inchisoare.

Peste fericiri apuse,

Tinde mila Ta Iisuse.

Cei din inchisori

Te asteapta-n zori,

Pieptul lor suspina.

Cei din inchisori

Te asteapta-n zori

Să le-aduci lumina.